- Zaburuw
- <
- 120
- >

120
Mɔgɔɲuman ta sɛgɛ
1 Ala ta batoso yɛlɛnsira ta dɔnkiri.
Ka ne degunin to, ne kasira ka Matigi Ala wele,
a ka ne jaabi.
2 «E, Matigi Ala, ne nin bɔsi faninyafɔbaga da ma,
ne nin bɔsi mɔgɔjanfabaga nɛnkun ma.»
3 Aw mɔgɔjanfabagaw, mun le bɛna kɛ aw sara ye?
Aw bɛna mun le sɔrɔ?
4 Kɛrɛkɛcɛw ta biɲɛ minw donna tasumakami na k’a da diya,
o le bɛna kɛ aw sara ye.
5 Bɔnɔ ka ne sɔrɔ, sabu ne tagara sigi Mesɛki;
bɔnɔ ka ne sɔrɔ, sabu ne tagara to Kedari ta mɔgɔw cɛ ra*120.5 Nin kumaw kɔrɔ ye ko Dawuda tun siginin bɛ yɔrɔ min na, o yɔrɔ mɔgɔw tun ye mɔgɔ sɔnkolon dɔw ye minw ta sigi man di fiyewu.!
6 Ne siginin tora nin mɔgɔw cɛ ra yan ka mɛɛn fɔ ka tɛmɛ;
nin mɔgɔ minw tɛ hɛra fɛ.
7 Ne ko hɛra le;
nka ni ne kumana dɔrɔn,
olugu ko kɛrɛ.

- Zaburuw
- <
- 120
- >

*120:5 120.5 Nin kumaw kɔrɔ ye ko Dawuda tun siginin bɛ yɔrɔ min na, o yɔrɔ mɔgɔw tun ye mɔgɔ sɔnkolon dɔw ye minw ta sigi man di fiyewu.

© 2013 WBT