- Zaburuw
- <
- 110
- >

110
Masacɛ sarakalasebaga
1 Dawuda ta Zaburu.
Matigi Ala k’a fɔ ne Matigi ye ko:
«Na i sigi ne kininboroyanfan fɛ,
fɔ ne ye na i juguw mina ka o bla i sen kɔrɔ*110.1 Nin kumaw fɔra Layirikura yɔrɔ caman na: (Matiyu 22.44; Marika 12.36; Luka 20.42-43; Kɛwalew 2.34-35; Heburuw 1.13)..»
2 Matigi Ala bɛna i ta fanga bonya, k’a damina Siyɔn ka se fɔ yɔrɔjan;
i bɛna i ta kuntigiya sigi i juguw kan.
3 I bɛna wuri ka i juguw kɛrɛ lon min na,
i ta mɔgɔw labɛnnin lo o lon kama.
I ta kanbelenw bɛna na to i kɔrɔ kuru saninman kan,
i ko sɔgɔmada gɔmiji.
4 Matigi Ala karira,
a fana tɛna a ta miiriya yɛlɛma:
«Ele le ye sarakalasebaga ye wagati bɛɛ,
i n’a fɔ Mɛlikisedɛki tun bɛ cogo min na†110.4 Nin kumaw bɛ sɔrɔ Heburuw 5.6; 6.20; 7.17,21..»
5 Matigi bɛ i kɔrɔ i kininboroyanfan fɛ,
a ta dimilon, na a bɛna masaw ɲɔɲɔ.
6 A bɛ kiti ben siyaw kan;
suw bɛ fan bɛɛ ra,
a bɛ kuntigiw ɲɔɲɔ jamana yɔrɔ bɛɛ ra.
7 K’a tagatɔ to sira kan a bɛ ji min kɔ ra;
o kɔ, a b’a kun kɔrɔta tuun.

- Zaburuw
- <
- 110
- >

*110:1 110.1 Nin kumaw fɔra Layirikura yɔrɔ caman na: (Matiyu 22.44; Marika 12.36; Luka 20.42-43; Kɛwalew 2.34-35; Heburuw 1.13).

†110:4 110.4 Nin kumaw bɛ sɔrɔ Heburuw 5.6; 6.20; 7.17,21.

© 2013 WBT